หนูมีรอบเดือนวันที่1มีนาคม64 เริ่มกินยาคุมอาเดนเม็ดแรกวันที่10,11,12,13ลืมกินค่ะ วันที่14มีเซ็กซ์กับแฟนหลั่งในเวลา00:35 ตื่นเช้ามากินยาคุมอาเดนกับยาคุมฉุกเฉินเม็ดแรกเวลา07:40ค่ะ และอีกเม็ดเวลา19:10 หนูจะมีเปอร์เซ็นต์การท้องสูงรึเปล่าคะ
สวัสดีค่ะ การใช้ยาคุมแบบแผงรายเดือนจัดเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ถ้ามีการลืมกินยาไป 1 เม็ดนั้น ให้กินชดเชยทันทีที่นึกได้ และกินยาที่เหลือในแผงต่อไปตามปกติ ไม่ต้องใช้วิธีอื่นมาร่วมด้วย จากที่กล่าวมา ถ้าได้กินชดเชยไปแล้ว ก็ให้กินยาที่เหลือต่อไปจนหมด จริงๆแล้ว ไม่มีความจำเป็นต้องใช้ยาคุมฉุกเฉินอีก เพราะอาจเกิดผลข้างเคียงไม่พึงประสงค์ได้ แต่ถ้าใช้ไปแล้วก็ใช้ให้ครบตามข้างฉลากกำหนด และสังเกตอาการซึ่งอาจเกิดจากผลข้างเคียงของยาคุมฉุกเฉินเช่นเลือดออกผิดปกติ ประจำเดือนมาคลาดเคลื่อน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ